הפתעה הפתעה! צבע הלבנדר, הוא צבע פנטון לשנת 2018, מסרב להתפנות מהזירה וממשיך לאביב 2019, אולי כדי להרגיע קצת את הטרנד המתחרה של צבעי הניאון. על המסלולים של מרק ג׳ייקובס וקייט ספייד הוא הופיע בפני עצמו, אבל תמיד מומלץ לצרף אליו טונים בהירים ומעודנים של צהוב.
>> להיות קייט מידלטון: איך זה מרגיש לענוד שעון של מיליון ש"ח?
אם תשאלו אותנו כל אחת יכולה להפציץ עם טרנד השמלות והחולצות שחושפות כתף אחת, ובכל זאת – אין ספק שהוא יחמיא במיוחד לבעלות החזה הקטן שמרגישות בנוח ללכת עם חזיית סטרפלס או בלי חזייה בכלל. הטריק האמיתי בשביל אאוטפיט חושף כתף הוא פשוט לצעוד בחזה מורם עם טונות של ביטחון עצמי, אבל בתכל'ס זה יגרום לכל מה שתלבשי להיראות נהדר.
תיקים קטנים?? מה באנו לטמטם לכן את השכל? הרי רק בגיליון הקודם הכרזנו פה על התיקים הגדולים כטרנד הסוחף של העונה הבאה. אז זהו, שהאלטר אגו שלהם הם תיקים פצפוניים, לא משנה באיזו צורה, העיקר שיהיו ממש קטנטנים, כאלה שמספיקים לסמארטפון בלבד ואולי אולי גם המפתח הבודד של הבית יצליח להיכנס.
הטרנד שמעלה חיוך חמוד ומטופש על הפנים וגם אם עוד לא אמרנו עליו כלום, אנחנו תמיד שמחות לראות שהוא כאן, הפפיון. בניגוד לפרנזים, פה דווקא יהיה נחמד אם הפפיון הענק שיש לך על השמלה יוזכר במקביל גם בתכשיט קטן או בסרט לשיער.
הגזרה המושלמת למי שהגיעה למקום שבו היא כבר לא מרגישה הכי נוח בשורטס. אנחנו ממליצות על האופציה המגניבה ביותר של ברמודה ג׳ינס, ואם הם מעט גבוהים מעל הברך וצמודים לה, הם גם יעניקו אשליה של רגל ארוכה למדי.